Vischnanca da […]

[Adressa]

[NP lieu]

[Proprietari/-a dal bain immobigliar]

[Adressa]

[NP lieu]

[Lieu, data]

**Procedura per la fixaziun da la taxa da plivalur per avantatgs da planisaziun tenor ils art. 19i ss. LPTGR; occasiun da prender posiziun**

[Stimada dunna … / Stimà signur …]

Cun la brev [dal/dals] […][[1]](#footnote-1) essas Vus [vegnida infurmada / vegnì infurmà] che la revisiun [parziala] previsa da la [planisaziun locala] vegnia a chaschunar in'obligaziun da pajar ina taxa per avantatgs da planisaziun, e che Vus, sco [proprietaria / proprietari] d'in bain immobigliar che vegn enzonà [che mida zona / che vegn azonà] (bain immobigliar nr. […]), sajas [obligada / obligà] da pajar la taxa.

En il fratemp ha la vischnanca survegnì l'expertisa da valitaziun da l'Uffizi chantunal per la valitaziun d'immobiglias (guardar agiunta). Tenor quella importa la plivalur decisiva per avantatgs da planisaziun per Voss bain immobigliar nr. […] previsiblamain[[2]](#footnote-2) […] francs. En la vischnanca da […] importa l'autezza da la taxa da plivalur […] pertschient da la plivalur decisiva. Uschia importa la taxa da plivalur per l'avantatg da planisaziun per il bain immobigliar nr. […] previsiblamain […] francs.

Vus survegnis l'occasiun d'inoltrar ina posiziun en chaussa entaifer 14 dis[[3]](#footnote-3).

Sche las votantas ed ils votants da la vischnanca da […] approveschan la revisiun [parziala] previsa da la [planisaziun locala], vegn la vischnanca a fixar la taxa da plivalur cun ina disposiziun contestabla, immediat suenter che la mesira da planisaziun ha survegnì vigur legala. In sboz da questa disposiziun da taxaziun è agiuntà a questa brev. Cur che la disposiziun da taxaziun survegn vigur legala, vegnan remartgads en il register funsil l'obligaziun da pajar la taxa ed il dretg da pegn legal per segirar questa taxa (art. 19w al. 2 cifra 6 ed al. 3 LPTGR).

Nus As supplitgain per enconuschientscha. En cas da dumondas stain nus gugent a Vossa disposiziun.

Salids amicabels

Vischnanca da […]

…………………………………… ……………………………………

[Il/La president/-a communal/-a] [Il/La chanzlist/-a communal/-a]

Agiunta:

* expertisa da valitaziun da l'Uffizi per la valitaziun d'immobiglias
* sboz da la disposiziun da taxaziun da la taxa da plivalur per avantatgs da planisaziun

Infurmaziun da diever: Quest text da model è in agid dal chantun. Sias formulaziuns èn mo propostas. Las passaschas che la vischnanca sto cumplettar u precisar èn marcadas cun parantesas quadras […] che cuntegnan variablas sin fund grisch.

1. Annunzia en scrit en il senn da l'art. 35k al. 1 OPTGR, cf. Agid d'execuziun M4. [↑](#footnote-ref-1)
2. Decisiv per calcular la plivalur è – tenor l'art. 19k al. 1 LPTGR – il mument che la mesira da planisaziun entra en vigur. En cas da retards tar l'entrada en vigur da la mesira da planisaziun poi esser giustifitgà che la plivalur vegn valitada anc ina giada. [↑](#footnote-ref-2)
3. Ina prolungaziun dal termin è pussaivla en cas da motivs suffizients. [↑](#footnote-ref-3)